Na temelju članka 9.a. i 10. Zakona o financiranju javnih potreba u kulturi („Narodne novine“ broj 47/90, 27/93 i 38/09), članka 18., stavka 1. Pravilnika o financiranju javnih potreba Grada Koprivnice („Glasnik Grada Koprivnice“ broj 3/15, 3/16), članka 55. Statuta Grada Koprivnice („Glasnik Grada Koprivnice“ broj 4/09, 1/12, 1/13 i 3/13 – pročišćeni tekst, 1/18), te sukladno odredbama Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ broj 26/15) gradonačelnik Grada Koprivnice, donio je

**ODLUKU**

**o načinu raspodjele raspoloživih sredstava za sufinanciranje programa/projekata organizacija civilnog društva u kulturi – područje dramske i izvedbene umjetnosti iz Proračuna Grada Koprivnice za 2019. godinu**

**I.**

 Utvrđuje se da su temeljem Programa javnih potreba u kulturi i turizmu Grada Koprivnice za 2019. godinu („Glasnik Grada Koprivnice“ broj 10/18), za sufinanciranje programa/projekata organizacija civilnog društva u kulturi – područje dramske i izvedbene umjetnosti, raspoloživa sredstva u ukupnom iznosu od 210.000,00 kn (slovima: dvjestodesettisućakuna), a koja su osigurana u Proračunu Grada Koprivnice za 2019. godinu na poziciji 6200.

**II.**

 Utvrđuje se Dokumentacija za provedbu Javnog poziva za sufinanciranje programa/projekata organizacija civilnog društva u kulturi – područje dramske i izvedbene umjetnosti iz Proračuna Grada Koprivnice za 2019. godinu (u daljnjem tekstu: „Dokumentacija“), i to kako slijedi:

1. zaključak o raspisivanju Javnog poziva za sufinanciranje programa/projekata organizacija civilnog društva u kulturi – područje dramske i izvedbene umjetnosti iz Proračuna Grada Koprivnice za 2019. godinu (u daljnjem tekstu: „Javni poziv“),
2. tekst Javnog poziva,
3. upute za prijavitelje,
4. obrasci za prijavu: 4.1. obrazac opisa prijave, 4.2. obrazac proračuna, 4.3. obrazac izjave o nepostojanju dvostrukog financiranja, 4.4. popis priloga,
5. obrazac ocjene kvalitete,
6. obrasci za provedbu programa/projekata i izvještavanje: 6.1. obrazac ugovora o financiranju, 6.2. obrazac opisnog izvještaja provedbe, 6.3. obrazac financijskog izvještaja provedbe, 6.4. zahtjev za isplatom sredstava.

Dokumentacija se nalazi u prilogu i čini sastavni dio ove Odluke, a objavit će se na mrežnim stranicama Grada Koprivnice [www.koprivnica.hr](http://www.koprivnica.hr).

**III.**

 Ovlašćuje se pročelnica Upravnog odjela za društvene djelatnosti Grada Koprivnice da temeljem članka 20. Pravilnika o financiranju javnih potreba Grada Koprivnice („Glasnik Grada Koprivnice“ broj 3/15, 3/16), donese Zaključak o raspisivanju Javnog poziva te raspiše Javni poziv.

**IV.**

 Grad Koprivnica osnovati će Povjerenstvo za administrativnu provjeru ispunjavanja uvjeta Javnog poziva te otvaranje zaprimljenih prijava.

 Grad Koprivnica osnovati će Povjerenstvo za ocjenjivanje prijavljenih prijava koje su uspješno ispunile provjeru propisanih uvjeta Javnog poziva.

 Povjerenstva iz stavka 1. i stavka 2. ove točke, osniva i imenuje gradonačelnik Grada Koprivnice.

 Odluku o naknadama za rad Povjerenstva iz stavka 2. ove točke, može donijeti Gradonačelnik Grada Koprivnice sukladno raspoloživim sredstvima u Proračunu Grada Koprivnice za 2019. godinu.

**V.**

 Na temelju provedenog postupka ocjenjivanja prijava, Gradonačelnik Grada Koprivnice donosi Zaključak o odobrenju sredstava za sufinanciranje programa/projekata organizacija civilnog društva u kulturi iz Proračuna Grada Koprivnice za 2019. godinu.

 Međusobna prava i obveze između Grada Koprivnice i organizacija civilnog društva u kulturi iz stavka 1. ove točke regulirat će se pojedinačnim ugovorima.

 Zaključak iz stavka 1. ove točke objavit će se na mrežnim stranicama Grada Koprivnice [www.koprivnica.hr](http://www.koprivnica.hr).

KLASA: 007-01/19-06/0001

URBROJ:

Koprivnica, 30.01.2019.

GRADONAČELNIK:

Mišel Jakšić, dipl. oec.

OBRAZLOŽENJE

 Na temelju članka 9.a. i 10. Zakona o financiranju javnih potreba u kulturi („Narodne novine“ broj 47/90, 27/93 i 38/09), članka 18., stavka 1. Pravilnika o financiranju javnih potreba Grada Koprivnice („Glasnik Grada Koprivnice“ broj 3/15, 3/16), članka 55. Statuta Grada Koprivnice („Glasnik Grada Koprivnice“ broj 4/09, 1/12, 1/13 i 3/13 – pročišćeni tekst, 1/18), te sukladno odredbama Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ broj 26/15), Grad Koprivnica raspisuje Javne pozive za sufinanciranje programa/projekata organizacija civilnog društva u kulturi.

 U svrhu razvoja kulturnog života u gradu Koprivnici, predlaže se gradonačelniku Grada Koprivnice, donošenje odluke o načinu raspodjele raspoloživih sredstava za sufinanciranje programa/projekata organizacija civilnog društva u kulturi – područje dramske i izvedbene umjetnosti iz Proračuna Grada Koprivnice za 2019. godinu.

Nositelj izrade i predlagatelj akta:

UPRAVNI ODJEL ZA DRUŠTVENE DJELATNOSTI

PROČELNICA:

Ana Mlinarić, dipl. soc. radnica